CELEX: 62016TN0728
Language: mt
Date: 2016-10-14 00:00:00
Title: Kawża T-728/16: Rikors ippreżentat fl-14 ta’ Ottubru 2016 – Tuerck vs Il-Kummissjoni

19.12.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 475/18
            
         Rikors ippreżentat fl-14 ta’ Ottubru 2016 – Tuerck vs Il-Kummissjoni
   (Kawża T-728/16)
   (2016/C 475/28)
   Lingwa tal-kawża: il-Franċiż
   
      Partijiet
   
   
      Rikorrenti: Sabine Tuerck (Woluwe-Saint-Pierre, il-Belġju) (rappreżentanti: S. Orlandi u T. Martin, avukati)
   
      Konvenuta: Il-Kummissjoni Ewropea
   
      Talbiet
   
   Ir-rikorrenti titlob li l-Qorti Ġenerali jogħġobha:
   tiddikjara u tiddeċiedi li,
   
               —
            
            
               id-deċiżjoni tal-10 ta’ Diċembru 2015 li tikkonferma t-trasferiment tad-drittijiet għall-pensjoni tar-rikorrenti, hija annullata;
            
         
               —
            
            
               il-Kummissjoni Ewropea hija kkundannata għall-ispejjeż.
            
         
      Motivi u argumenti prinċipali
   
   Insostenn tar-rikors tagħha, ir-rikorrenti tinvoka żewġ motivi.
   
               1.
            
            
               L-ewwel motiv ibbażat fuq il-ksur tal-Artikolu 7(1) tad-dispożizzjonijiet ġenerali ta’ implementazzjoni (DĠI) tal-Artikoli 11 u 12 tal-Anness VIII tar-Regolamenti tal-Persunal, dwar it-trasferiment tad-drittijiet għall-pensjoni, tat-3 ta’ Marzu 2011. Dan il-ksur twettaq mill-Awtorità tal-Ħatra (AIPN) waqt il-kalkolu tat-tnaqqis tal-ammont li jirrappreżenta l-apprezzament tal-kapital bejn id-data tal-applikazzjoni għat-trasferiment u d-data attwali tat-trasferiment.
            
         
               2.
            
            
               It-tieni motiv ibbażat fuq il-ksur tal-Artikolu 11(2) tal-Anness VIII tar-Regolamenti tal-Persunal sa fejn l-AIPN ħadet inkunsiderazzjoni l-promozzjoni tagħha b’effett retroattiv sabiex tiddetermina s-salarju bażiku fid-data tal-applikazzjoni għat-trasferiment tad-drittijiet għall-pensjoni.